องค์กรปกครองส่วนท้องถิ่น  อบต.พุแค จ.สระบุรี เร่งฉีดวัคซีน สุนัขและแมว ให้ครบ 100 เปอร์เซ็นต์
องค์กรปกครองส่วนท้องถิ่น  อบต.พุแค จ.สระบุรี เร่งฉีดวัคซีน สุนัขและแมว ให้ครบ 100 เปอร์เซ็นต์

นายศรีนวล ศรีจันทร์ นายกองค์การบริหารส่วนตำบลพุแค จ.สระบุรี พร้อมด้วยเจ้าหน้าที่จากโรงพยาบาลส่งเสริมสุขภาพประจำตำบลพุแค และ อสม. ตำบลพุแค สำรวจประชากรสุนัขและแมว  เพื่อฉีดยาวัคซีนป้องกันโรคพิษสุนัขบ้า  โดย นายสีนวล ศรีจันทร์ นายกองค์การบริหารส่วนตำบลพุแค จ.สระบุรี  กล่าวว่า การจัดกิจกรรมครั้งนี้ เป็นโครงการสร้างพื้นที่ปลอดโรคพิษสุนัขบ้าระดับท้องถิ่น ภายใต้แผนยุทธศาสตร์การดำเนินงานสัตว์ปลอดโรคคนปลอดภัยจากพิษสุนัขบ้าตามนโยบายของรัฐบาล  ทั้งนี้ เพื่อเป็นการเฝ้าระวังและป้องกันโรคพิษสุนัขบ้าในพื้นที่ตำบลพุแครวม 11 หมู่บ้าน โดยร่วมกับหน่วยงานด้านสาธารณสุขในพื้นที่ สำรวจและฉีดวัคซีนให้แก่สุนัขและแมวที่มีเจ้าของและเร่ร่อนจำนวนกว่า 5,000 ตัว และดำเนินการฉีดไปก่อนหน้านี้แล้วประมาณ 1,000 ตัว โดย อสม.ในพื้นที่ที่มีการอบรมการฉีดวัคซีน เร่งดำเนินการฉีดวัคซีนให้ครบ 100 เปอร์เซ็นต์ภายในเดือนเมษายนนี้ 
ขณะที่นางณาตยา ดีประสิทธิ์ รักษาการผู้อำนวยการโรงพยาบาลส่งเสริมสุขภาพประจำตำบลพุแค กล่าวว่า สืบเนื่องมาจากพระราชปณิธานของสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี  ที่มีพระราชประสงค์ให้โรคพิษสุนัขบ้าหมดไปจากประเทศไทย และเฝ้าระวังป้องกันโรคทั้งในกลุ่มสัตว์เลี้ยงมีเจ้าของ และสุนัข แมวเร่ร่อนจรจัด เนื่องจากโรคดังกล่าว ส่งผลกระทบต่อสภาวะสุขภาพของประชาชน ซึ่งปัจจุบันมีการระบาดในหลายจังหวัด  อย่างไรก็ตาม ในพื้นที่ตำบลพุแค ขณะนี้แม้จะไม่พบแต่สามารถระบาดได้ในอนาคต จึงต้องมีการเฝ้าระวังป้องกัน